***Srednja vzgojiteljska šola in gimnazija Ljubljana***

***Kardeljeva ploščad 16***

***Ljubljana***

***POROČILO ZA ZGODOVINO***

***UMETNOSTI***

***Ljubljana, 7.11.2006***

Za izdelavo referata o Grand hotelu Union sem se odločila zato, ker mi je bil ogled le tega najbolj zanimiv, kajti pred tem v njem še nisem bila.

***ZGODOVINA :***

Grand hotel Union je bil zgrajen oktobra 1905 (gradnja je trajala od leta 1903 do 1905) in je bil že takrat eden najsodobnejših in najlepših hotelov v jugovzhodni Evropi.  
Zgrajen je po načrtih češkega arhitekta Josipa Vancaša, v secesijskem slogu.

Grand hotel Union je bil prvi sodobni hotel in v času svojega nastanka celo največja stavba v Ljubljani saj je stavba dolga skoraj sto metrov.Sodobni hotel pa mu pravimo zato ker je namreč že takrat je imel hotel dvigalo, centralno kurjavo in telefon, kar je bilo v tistem času prava redkost. Ponašal se je z največjo dvorano na Balkanu, ki je zaradi zahtevne železne strešne konstrukcije veljala tudi za tehnološki dosežek.

Hotel je bil prenovljen kar dvakrat.

Prvič so hotel modernizirali konec dvajsetih let, ko so v vsako sobo napeljali

tekočo mrzlo in toplo vodo, telefon, poleg sob so zgradili kopalnice, preuredili so električno napeljavo ter povečali in modernizirali kuhinjo, v kateri so kuhali tudi švicarski in italijanski mojstri.

Drugič pa je bil prenovljen leta 1998 in nastal je eleganten moderni hotel ki si danes prisluži kar 4 zvezdice in razpolaga z 194 sobami. Prenovo je vodil slovenski arhitekt Dobrin, ki pa je upošteval prvotne načrte Vancaša.

V obeh prenovah pa je hotel Union ohranil svoj secesijski videz, ki ga prepoznamo po štukaturah, kopijah jedkanega stekla, ki jih je nekoč izdelal svetovno znani češki steklar Rehvald iz Plzna. Danes je v hotelu le še eno pravo (originalno) steklo.

Danes hotel še vedno velja za enega najlepših in najsodobnejših hotelov v Ljubljani. V njem gostijo od kongresov pa do predsednikov držav.

***SECESIJA :***

V Evropskih mestih se je secesija razvila na prehodu iz 19. v 20. stoletje. Secesija je uveljavljala nove materiale in tehnike in bila dostopnejša širšim množicam. Umetniki so dobivali navdih v živalskem in rastlinskem svetu, zanimale so jih naravne oblike, dekorativni vzorci, folklorni motivi, nacionalni elementi in elementi eksotičnih kultur in religij, geometrijske oblike …

Kar nekaj teh oblik najdemo tudi na fasadi hotela Union, kjer je fasada v vsakem nadstropju okrašena z drugačnimi vzorci, in okrašena z mnogimi rastlinami. »Arhitekt Josip Vancaš je okrasil pročelne zaključke z girlandami(verige rastlin), kartušami, ženskimi glavicami, za dekoracijo v notranjosti pa je uporabil značilne vijugaste secesijske linije in dodal štukaturni okras(dodatki iz gipsa) ter opremo.« (citat: <http://www.zdruzenje-sim.si/default4.asp?cnt=2&menuID=1767> )

***MOJE MNENJE :***

***Če ne bi bila iz Slovenije in bi sem prišla le na izlet, bi se gotovo želela stanovati v takem hotelu ker ponuja veliko dodatnih aktivnosti in še v središču mesta stoji.***

***LITERATURA :***

[***http://www.ljubljana.si/si/turizem/znamenitosti/secesijska\_ljubljana/union/default.html***](http://www.ljubljana.si/si/turizem/znamenitosti/secesijska_ljubljana/union/default.html)

[***http://www.gh-union.si/***](http://www.gh-union.si/)

[***http://www.zdruzenje-sim.si/default4.asp?cnt=2&menuID=1767***](http://www.zdruzenje-sim.si/default4.asp?cnt=2&menuID=1767)

***Vodnik po Ljubljani;Breda Mihelčič;Državna založba Slovenije;Ljubljana 1989***